CELEX: 32010R0550
Language: hr
Date: 2010-06-23 00:00:00
Title: Uredba Komisije (EU) br. 550/2010 od 23. lipnja 2010. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja (MSFI) 1  Tekst značajan za EGP

13/Sv. 064
            
            
               HR
            
            
               Službeni list Europske unije
            
            
               212
            
         32010R0550
   
               L 157/3
            
            
               SLUŽBENI LIST EUROPSKE UNIJE
            
            
               23.06.2010.
            
         
      UREDBA KOMISIJE (EU) br. 550/2010
   od 23. lipnja 2010.
   o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja (MSFI) 1
   (Tekst značajan za EGP)
   EUROPSKA KOMISIJA
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
   
               (1)
            
            
               Uredbom Komisije (EZ) br. 1126/2008 (2) usvojeni su određeni međunarodni standardi i tumačenja koji su postojali 15. listopada 2008.
            
         
               (2)
            
            
               Međunarodna uprava za računovodstvene standarde (IASB) objavila je 23. srpnja 2009. izmjene Međunarodnog standarda financijskog izvještavanja (MSFI) 1 „Prva primjena Međunarodnih standarda financijskog izvještavanja” dalje u tekstu „izmjena MSFI-ja 1”. U skladu s izmjenama MSFI-ja 1 subjektima s aktivnostima povezanima s naftom i plinom koji prelaze na međunarodne standarde računovodstvenog izvještavanja, dozvoljava se korištenje knjigovodstvene vrijednosti za naftnu i plinsku imovinu utvrđenu u skladu s njihovim prijašnjim računovodstvenim pravilima. Od subjekata koji odluče koristiti to izuzeće, trebalo bi zahtijevati da mjere obvezu razgradnje, obnove i slične obveze u vezi s naftnom i plinskom imovinom u skladu s MRS-om 37 Rezerviranja, nepredviđene obveze i nepredviđena imovina te da prizna obvezu u pogledu zadržane dobiti. Izmjene MSFI-ja 1 također se odnose na ponovnu procjenu određenja najma.
            
         
               (3)
            
            
               Savjetovanje sa Skupinom tehničkih stručnjaka (STS) Europske savjetodavne skupine za financijsko izvještavanje (EFRAG) potvrđuje da izmjene MSFI-ja 1 zadovoljavaju tehničke kriterije za donošenje određene u članku 3. stavku 2. Uredbe (EZ) br. 1606/2002. U skladu s Odlukom Komisije 2006/505/EZ od 14. srpnja 2006. o osnivanju Skupine za provjeru preporuka o standardima koja savjetuje Komisiju o objektivnosti i neutralnosti mišljenja Europske savjetodavne skupine za financijsko izvještavanje (EFRAG) (3), Skupina za provjeru preporuka o standardima razmotrila je mišljenje EFRAG-a o prihvaćanju i savjetovala Komisiji da je mišljenje uravnoteženo i nepristrano.
            
         
               (4)
            
            
               Uredbu (EZ) br. 1126/2008 trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Računovodstvenog regulativnog odbora,
            
         DONIJELA JE OVU UREDBU:
   Članak 1.
   U Prilogu Uredbi (EZ) br. 1126/2008 Međunarodni standard računovodstvenog izvještavanja 1 „Prva primjena Međunarodnih standarda financijskog izvještavanja” mijenja se kako je određeno u Prilogu ovoj Uredbi.
   Članak 2.
   Svako trgovačko društvo primjenjuje izmjene MSFI-ja 1 kako je određeno u Prilogu ovoj Uredbi najkasnije od početka svoje prve poslovne godine nakon 31. prosinca 2010.
   Članak 3.
   Ova Uredba stupa na snagu trećeg dana od dana objave u Službenom listu Europske Unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. lipnja 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 243, 11.9.2002., str. 1.
   
      (2)  SL L 320, 29.11.2008., str. 1.
   
      (3)  SL L 199, 21.7.2006., str. 33.
   PRILOG
   
      MEĐUNARODNI RAČUNOVODSTVENI STANDARDI
   
   
               MSFI 1
            
            
               Izmjene MSFI-ja 1 Dodatna izuzeća za subjekte koji po prvi put primjenjuju MSFI
            
         „Umnožavanje dozvoljeno unutar Europskoga gospodarskog prostora. Sva postojeća prava zadržana izvan EGP-a, osim prava na umnožavanje radi osobne uporabe ili drugog poštenog postupanja. Daljnje informacije mogu se dobiti na Internetskoj stranici IASB-a www.iasb.org”.
   
      Izmjene MSFI-ja 1
   
   
      
         Prva primjena Međunarodnih standarda financijskog izvještavanja
      
   
   Dodaje se naslov i stavci 31.A i 39.A.
   PREZENTIRANJE I OBJAVLJIVANJE
   
      Objašnjenje prijelaza na MSFI
   
   
      Uporaba pretpostavljenog troška naftne i plinske imovine
   
   
               31.A
            
            
               Ako subjekt za naftnu i plinsku imovinu koristi izuzeće iz stavka D.8.A(b), dužan je tu činjenicu objaviti, kao i osnovu po kojoj je raspoređivao knjigovodstvene vrijednosti te imovine utvrđene po prethodnim općeprihvaćenim računovodstvenim načelima.
            
         DAN STUPANJA NA SNAGU
   
               39.A
            
            
               Izmjenama MSFI-ja 1 „Dodatna izuzeća za subjekte koji prvi put primjenjuju MSFI-jeve” objavljenim u srpnja 2009. godine dodani su stavci 31.A, D.8.A, D.9.A i D.21.A te je izmijenjen stavak D.1. točke (c), (d) i (l). Subjekt ove izmjene primjenjuje na godišnja razdoblja koja započinju na dan ili nakon 1. siječnja 2010. Dopuštena je ranija primjena. Ako subjekt primjenjuje spomenute izmjene na neko ranije razdoblje, tu činjenicu objavljuje.
            
         IZUZEĆA OD PRIMJENE DRUGIH MSFI-ja
   U Dodatku D stavak D.1 (c), (d) i (l) i naslov se mijenjaju. Dodaju se stavci D.8.A, D.9.A i D.21.A.
   
               „D.1
            
            
               Subjekt može odabrati primjenu jednog ili više navedenih izuzeća:
               
                           (a)
                        
                        
                           …
                        
                     
                           (c)
                        
                        
                           pretpostavljeni trošak (stavci D.5-D.8.A)
                        
                     
                           (d)
                        
                        
                           najmovi (stavci D.9 i D.9.A)
                        
                     
                           (e)
                        
                        
                           …
                        
                     
                           (l)
                        
                        
                           obveze razgradnje uključene u nabavnu vrijednost nekretnina, postrojenja i opreme (stavci D.21 i D.21.A)
                        
                     
                           (m)
                        
                        
                           …
                        
                     
         
      Pretpostavljeni trošak
   
   
               D.8.A
            
            
               Po nekim nacionalnim računovodstvenim standardima troškovi istraživanja i razvoja naftnih i plinskih polja u fazi razvoja ili proizvodnje obračunavaju se po mjestima troška koja obuhvaćaju svu imovinu na nekom većem zemljopisnom području. Subjekt koji prvi put primjenjuje MSFI i koji takav način obračunavanja koristi sukladno prethodnim općeprihvaćenim računovodstvenim načelima, može kao osnovu po kojoj će vrednovati svoju naftnu i plinsku imovinu na dan prijelaza na MSFI odabrati:
               
                           a)
                        
                        
                           imovinu koja je predmetom istraživanja i procjene u iznosu koji je utvrđen sukladno prethodnim općeprihvaćenim računovodstvenim načelima subjekta i
                        
                     
                           b)
                        
                        
                           imovinu koja je u fazi razvoja ili proizvodnje u iznosu koji je utvrđen za mjesto troška po prethodnim općeprihvaćenim računovodstvenim načelima subjekta. Subjekt taj iznos raspoređuje na temeljnu imovinu mjesta troška razmjerno količinama ili vrijednosti rezervi na taj dan.
                        
                     Subjekt je dužan imovinu koja je predmetom istraživanja i procjene te onu koja je u fazi razvoja i proizvodnje podvrgnuti testu umanjenja vrijednosti na dan prijelaza na MSFI u skladu s MSFI-jem 6 „Istraživanje i procjena mineralnih resursa”, odnosno MRS-om 36 i, ako je neophodno, umanjiti iznos utvrđen pod a) ili b). Za potrebe ovog stavka naftna i plinska imovina obuhvaća samo onu imovinu koja se koristi u istraživanju, razvoju ili proizvodnji nafte i plina.
            
         
      Najmovi
   
   
               D.9.A
            
            
               Ako je subjekt koji prvi put primjenjuje MSFI po prethodnim općeprihvaćenim računovodstvenim načelima utvrdio sadrži li neki aranžman najam na način propisan u MOTFI-ju 4, ali na dan koji nije dan propisan u MOTFI-ju 4, način utvrđivanja nije dužan preispitati prilikom usvajanja MSFI-jeva. Budući da je subjekt na isti način sukladno prethodnim općeprihvaćenim računovodstvenim načelima utvrdio sadrži li aranžman najam, ishod načina utvrđivanja trebao bi biti isti kao da je primijenio MRS 17 „Najmovi” i MOTFI 4.
            
         
      Obveze na temelju razgradnje uključene u nabavnu vrijednost nekretnina, postrojenja i opreme
   
   
               D.21.A
            
            
               Subjekt koji primjenjuje izuzeće iz stavka D.8.A (b) (za naftnu i plinsku imovinu u fazi razvoja ili proizvodnje koju sukladno prethodnim općeprihvaćenim računovodstvenim načelima obračunava na osnovi mjesta troška koji obuhvaća svu imovinu na nekom većem zemljopisnom području) umjesto primjene točke D.21 ili MOTFI-a 1:
               
                           (a)
                        
                        
                           troškove razgradnje, sanacije i slične obveze vrednuje na dan prijelaza na MSFI sukladno MRS-u 37 i
                        
                     
                           (b)
                        
                        
                           izravno priznaje u zadržanu dobit ukupnu razliku između tog iznosa i knjigovodstvene vrijednosti tih obveza na dan prijelaza na MSFI utvrđeno po prethodnim općeprihvaćenim računovodstvenim načelima subjekta.